|  |  |  |
| --- | --- | --- |
| 2018.gada 13.aprīlī | Ventspilī | Nr. 52  (prot. Nr. 8; 3.§) |
|  |  |  |

Par ēkas Kuldīgas ielā 18, Ventspilī,

fasādes kosmētisko remontu

Lai nodrošinātu Ventspils pilsētas pašvaldības iestādes “Ventspils pilsētas domes Kultūras centrs” ēkas Kuldīgas ielā 18, Ventspilī lietošanas drošumu, energoefektivitāti un ilgtspējīgu izmantošanu, kā arī ņemot vērā būvinženiera R.Bretšneidera 02.05.2016. izstrādāto Ventspils Kultūras centra ēkas tehniskās apsekošanas atzinumu, kurā rekomendēta fasādes apmetuma atdalīšanās vietu nostiprināšana, fasādes karnīžu un skārda elementu atjaunošana, tādējādi novēršot potenciālu apdraudējumu gājējiem, pamatojoties uz likuma “Par pašvaldībām” 14.panta otrās daļas 3.punktu un 15.panta pirmās daļas 5.punktu, Būvniecības likuma 21.panta ceturto daļu, kā arī ņemot vērā Ventspils pilsētas domes Ekonomikas un budžeta komisijas 2018.gada 23.marta sēdes ieteikumu un Ventspils pilsētas domes Finanšu komitejas 2018.gada 6.aprīļa sēdes atzinumu,

Ventspils pilsētas dome

**nolemj:**

1. Atbalstīt finanšu līdzekļu piešķiršanu Ventspils pilsētas pašvaldības iestādei „Ventspils pilsētas domes Kultūras centrs” **68`698 EUR** apmērā ēkas Kuldīgas ielā 18, Ventspilī fasādes kosmētiskajam remontam no Ventspils pilsētas pašvaldības 2018.gada pamatbudžeta asignējumu plānotā ieņēmumu pārsvara pār izdevumiem.
2. Ventspils pilsētas pašvaldības iestādei „Ventspils pilsētas domes Kultūras centrs” (V.Gulbe) nodrošināt atbilstošas izmaiņas iestādes 2018.gada budžetā.
3. Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.
4. Kontroli par šī lēmuma izpildi uzdot Ventspils pilsētas domes izpilddirektoram (A.Ābele).

|  |  |
| --- | --- |
| Sēdes vadītājs  Domes priekšsēdētāja  1.vietnieks infrastruktūras jautājumos | */personīgais paraksts/*  J.Vītoliņš |